Barack Obaman pitkä syntymätodistus
Aikaisemmin julkistettu syntymätodistus
Yhdysvaltain 44. presidentin **Barack Obaman kansalaisuudesta** on esitetty **teorioita**, joiden mukaan hän ei olisi syntyperäinen Yhdysvaltain kansalainen eikä näin ollen voisi toimia presidenttinä. Joidenkin teorioiden mukaan hän syntyi Keniassa eikä Havaijilla ja että hänen syntymätodistuksensa olisi väärennös. Toinen teoria väittää hänen syntyneen Indonesiassa. Yhdysvaltain korkein oikeus on hylännyt kolme valitusta asiasta. Vaikka kongressi varmisti Obaman valinnan presidentiksi 8. tammikuuta 2009 ja hän astui virkaansa 20. tammikuuta, oikeusjutut asiasta jatkuivat.

Yhdysvalloissa Obaman syntyperän kyseenalaistajia nimitetään nimellä *birthers*.

Yleinen argumentti oli, että Obama ei julkistanut valokopiota ns. pitkästä syntymätodistuksestaan. Lopettaakseen nämä väitteet Valkoinen talo julkisti virallisen pitkän syntymätodistuksen 27. huhtikuuta 2011. Se vahvistaa Obaman syntyneen 4. elokuuta 1961 kello 19:24 Honolulussa Havaijilla.

Tausta
------

Politico on jäljittänyt teorioiden alkuunpanijaksi erään illinoisilaispoliitikon, joka leimasi Obaman kaappimuslimiksi 2004. Kysymys Obaman syntyperästä nousi esiin vuonna 2008, kun hän kilpaili Hillary Clintonia vastaan demokraattien esivaalikampanjassa. Clintonin vanhempi strategisti Mark Penn kirjoitti vuonna 2007 muistion, jossa ehdotettiin vaalikampanjassa keskittymistä Obaman asumiseen Havaijilla ja Indonesiassa hänen leimaamistaan epä-amerikkalaiseksi ja amerikkalaisten juurten puutetta. Ehdotusta ei otettu osaksi kampanjaa, mutta Clintonin kovimmat kannattajat alkoivat levitellä huhuja, joiden mukaan Obama ei olisi USA:n kansalainen. Clintonin kampanjasta myös erotettiin yksi vapaaehtoiskoordinaattori, joka oli välittänyt huhuja eteenpäin sähköpostilla.

Donald Trump toisti oman presidentinvaalikampanjansa aikana usean kerran väitettä, että Hillary Clinton aloitti huhut Obaman syntyperästä.

Kannattajat
-----------

Tunnettuja teorioiden kannattajia ovat pennsylvanialainen lakimies Philip J. Berg ja konservatiivinen aktivisti Alan Keyes, joka hävisi Obamalle Illinois'n vuoden 2004 senaatin vaalin. Berg kannattaa myös salaliittoteorioita syyskuun 11. päivän iskuista. Vuosina 2003 ja 2004 aloittamissaan oikeusjutuissaan hän pyrki paljastamaan George W. Bushin hallinnon osallisuuden iskuihin.
Perustuslakipuolue vaati myös Obaman "pitkän kaavan" syntymätodistuksen ("Long form") julkaisua.

Tunnettuja poliitikkoja, jotka ovat suhtautuneet epäilevästi Obaman syntymätodistukseen ovat muun muassa Richard Shelby, Roy Blunt,Joe Arpaio. .Jean Schmidt ja Sarah Palin. Median kiinnitettyä huomiota Palinin kommenttiin hän julkaisi Facebook-sivullaan lausunnon, jossa totesi tarkoittaneensa, että äänestäjillä on oikeus kysyä kysymyksiä ja että hän itse ei pyytänyt Obamaa julkaisemaan syntymätodistustaan tai väittänyt tämän syntyneen Yhdysvaltain ulkopuolella. Hän vertasi syntymätodistuksen kyseenalaistamista siihen, että jotkut epäilivät onko hän todella poikansa Trigin äiti.
Donald Trump, joka vuonna 2011 pohti asettumista ehdolle republikaanien seuraavan vuoden presidentinvaalien esivaaleihin, kyseenalaisti kampanjassaan Obaman syntyperän.

### Orly Taitz

Kalifornialainen asianajaja Orly Taitz julkisti syntymätodistuksen, jonka mukaan Obama olisi syntynyt mombasalaisessa sairaalassa. Siinä hänen syntymäajakseen oli merkitty 4.8.1961 ja siinä oli Kenian tasavallan leima. Dokumentti paljastui lähes välittömästi väärennökseksi: ko. aikaan maa oli Ison-Britannian Itä-Afrikan protektoraatti ja Mombasa osa Sansibaria vuoteen 1963. Kenian tasavalta itsenäistyi 1964.

Oikeudenkäynnit
---------------

### Berg v. Obama et al.

Tuomari R. Barclay Surrick hylkäsi Philip J. Bergin 21. elokuuta 2008 jättämän valituksen, jonka mukaan Obama olisi syntynyt Keniassa tai että hän olisi Indonesian kansalainen. Berg anoi valituslupaa korkeimpaan oikeuteen, joka hylättiin 12. tammikuuta. United States Court of Appeals for the Third Circuit hylkäsi tapauksen *Berg v. Obama et al.*, koska asiasta ei ollut näyttöä tai väittelyä.

Mainostaulu, jossa teksti "Missä on syntymätodistus?", vuodelta 2010.

Mielipidetiedustelut
--------------------

Pew Researchin elokuussa 2009 tekemän tutkimuksen mukaan 80 % yhdysvaltalaisista oli kuullut Obaman syntymätodistukseen liittyviä väitteitä. Republikaaneista 39 % oli sitä mieltä, että asia oli jäänyt liian vähälle huomiolle, kun taas 26 % mielestä asia oli saanut liikaa huomiota. Demokraateista 58 % katsoi asian saaneen liikaa julkisuutta mediassa.

Research 2000 -yhtiön vuonna 2009 tekemän mielipidemittauksen mukaan vain 42 % republikaaneista uskoi Obaman syntyneen Yhdysvalloissa, 28 % ei tähän uskonut ja 30 % ei osannut sanoa kantaansa. Eniten epäilijöitä oli etelävaltioissa.

Helmikuun 2011 kyselyssä, jossa kartoitettiin republikaanien presidenttiehdokkaan valitsevien valitsijamiesten kantoja, 51 % uskoi että Obama on syntynyt ulkomailla. 28 % uskoi hänen olevan syntyjään yhdysvaltalainen.

Kritiikki
---------

Rasismin on väitetty olevan tärkeä motivoiva tekijä Obaman syntymätodistusta koskevissa teorioissa, koska monien on vaikea hyväksyä mustaihoista presidenttiä. Republikaanien kansallisen komitean puhemies Michael Steele antoi edustajansa välityksellä julkilausuman, jonka mukaan: "Puhemies Steele uskoo tämän olevan tarpeeton häiriötekijä ja uskoo presidentin olevan Yhdysvaltain kansalainen."

Katso myös
----------

* Denialismi

Lähteet
-------

1. ↑  Maunula, Marko: Salaliittoteoriat: Onko Barack Obama amerikkalainen? *Suomen Kuvalehti*.  23.7.2009.  Arkistoitu 17.11.2011.
2. ↑  No, Clinton didn't start the birther thing. This guy did. Politico.
3. ↑
4. ↑
5. ↑  The Alan Keyes Constant *Chicago Magazine*.  Arkistoitu 25.11.2020. Viitattu 2.4.2022. (englanniksi)
6. ↑  Weigel, David: Change They Can Litigate (Berg's last big lawsuits were filed in 2003 and 2004 on behalf of 9/11 skeptics that sought to uncover the Bush administration's complicity in the attacks. "There's been many fires in many buildings before, and even after," Berg said in a 2007 interview. "Concrete and steel buildings do not fall down from fires.") *Slate*.  4.12.2008. Viitattu 9.6.2010.
7. ↑  McCreless, Patrick: UPDATE: Shelby comments draw fire nationally *Cullman Times*.  23.2.2009.  Arkistoitu 19.1.2010.
8. ↑  Weigel, David: And Now, Roy Blunt  29.7.2009. The Washington Independent.
9. ↑  Maricopa County Sheriff Joe Arpaio: Obama birth record 'definitely fraudulent' *Daily News (Los Angeles)*.  July 17, 2012. Viitattu July 18, 2012.
10. ↑  Nick Gass: Sheriff Arpaio on Obama birth certificate: 'I'm not going to give up' *Politico*.  September 21, 2016. Viitattu October 12, 2016.
11. ↑  Megan Cassidy: Sheriff Joe Arpaio: 5-year investigation proves Obama birth certificate is fake' *The Republic*.  December 15, 2016. Viitattu December 16, 2016.
12. ↑  Palin flirts with Obama birth certificate questions  4.12.2009. The Washington Post.
13. ↑  Sullivan, Andrew: Palin Puts The Trig Question Back On The Table *The Atlantic*.  4.12.2009.
14. ↑  Trump: I have ‘real doubts’ Obama was born in U.S. *TODAY.com*.  4/7/2011 8:41:47.  Arkistoitu 10.4.2011.
15. ↑  Kenya 'birth certificate' said to be fake  4.8.2009. United Press International.
16. ↑  Alleged Obama Kenyan birth certificate deemed fake *Examiner.com*.  3.8.2009.
17. ↑  PHILIP J. BERG, v. BARACK OBAMA, et al. (PDF)  24.10.2008. UNITED STATES DISTRICT COURT
FOR THE EASTERN DISTRICT OF PENNSYLVANIA.
18. ↑  PHILIP J. BERG, ESQUIRE v. Barack Obama, et al. (PDF)  12.11.2009. UNITED STATES COURT OF APPEALS FOR THE THIRD CIRCUIT.  Arkistoitu 13.6.2011.
19. ↑  Plurality Say Too Much Coverage of Obama Citizenship  6.8.2009. The Pew Research Center. Viitattu 4.1.2010.
20. ↑  58 percent of GOP not sure/doubt Obama born in US *politico.com*.  31.7.2009.
21. ↑
22. ↑  Tim Walker: Let's call the birthers what they really are: Racists *Star Tribune*.  9.8.2009. (Minneapolis-St Paul).  Arkistoitu 12.8.2009.
23. ↑  Maunula, Marko: Onko afroamerikkalainen amerikkalainen? *Suomen Kuvalehti*.  1.8.2009.  Arkistoitu 18.10.2011.
24. ↑  Sargent, Greg: Exclusive: Michael Steele Blasts Birtherism As "Unnecessary Distraction," Says Obama Is "U.S. Citizen" *The Plum Line*.  29.7.2009. Washington Post Company.  Arkistoitu 1.8.2009.

Aiheesta muualla
----------------

* FactCheck.org:Born in the U.S.A. The truth about Obama's birth certificate. (Arkistoitu – Internet Archive)
* The former British police officer who wants to bring down Barack Obama
* Obamanvihaajat-dokumentti Ylen Elävässä arkistossa

Suosittuja salaliittoteorioita

|  |  |
| --- | --- |
| Kuolemia | 
* John F. Kennedyn salamurhan teoriat
* Salaliittoteoriat prinsessa Dianan kuolemasta
* Salaliittoteoriat Dag Hammarskjöldin kuolemasta
* Salaliittoteoriat Adolf Hitlerin kuolemasta
* Salaliittoteoriat Elvis Presleyn kuolemasta
* Salaliittoteoriat Johannes Paavali I:n kuolemasta
* Salaliittoteoriat Osama bin Ladenin kuolemasta

 |
| Onnettomuuksia | 
* Estonian uppoamisen salaliittoteoriat

 |
| Terrori-iskuja | 
* Venäjän kerrostalopommeja koskevat salaliittoteoriat
* Syyskuun 11. päivän terroritekojen salaliittoteoriat

 |
| Avaruus ja maan ulkopuolinen elämä | 
* Apollo-ohjelmaa koskevat huijaussyytökset
* Black Knight -satelliitti
* Liskoihmiset
* Mustapukuiset miehet
* Natsiufot
* Nibiru
* Roswellin tapaus

 |
| Muita | 
* Bilderberg-ryhmä
* Die Glocke
* Epäilyt Barack Obaman kansalaisuudesta
* Eurabia/Väestönvaihto/Kalergi-salaliittoteoria
* Great Reset
* Grooming
* HAARP
* Holokaustin kiistäminen
* Illuminati
* Keksitty keskiaika
* Kemikaalivanat
* Koronaviruspandemiaan liittyvät salaliittoteoriat
* Kulttuurimarxilaisuus
* Lilla Saltsjöbadsavtalet
* Mustat helikopterit
* NESARA
* Paul on kuollut
* Philadelphia-koe
* Pizzagate
* QAnon
* Selkäänpuukotusteoria
* Siionin veljeskunta
* Siionin viisaiden pöytäkirjat
* Uusi kronologia
* Uusi maailmanjärjestys
* Valkoisten kansanmurha
* Varsovan keskitysleirin puolalaisten murhaaminen
* ZOG

 |